**О Б Я В А**

**МЕСТНА ИНИЦИАТИВНА ГРУПА БЕЛЕНЕ - НИКОПОЛ**

**Открива процедура за подбор на проектни предложения**

**за предОставяне на безвъзмездна финансова помощ**

**BG16RFOP002-2.022: МИГ БЕЛЕНЕ - НИКОПОЛ**

**„Подобряване НА производствения капацитет в МСП**

**на територията на МИГ БЕЛЕНЕ – НИКОПОЛ“**

Сдружение „Местна инициативна група Белене - Никопол” обявява процедура за подбор на проектни предложения **BG16RFOP002-2.022: МИГ Белене - Никопол „Подобряване производствения капацитет в МСП на територията на МИГ Белене – Никопол“**

**Оперативна програма:** „Иновации и конкурентоспособност 2014-2020” в изпълнение на подхода Водено от общностите местно развитие;

**Приоритетна ос 2**: „Предприемачество и капацитет за растеж на МСП“;

**Инвестиционен приоритет 2.2.:** „Капацитет за растеж на МСП“ от ОПИК;

**Основната цел на процедурата:** Повишаване на конкурентоспособността на местната икономика и възможностите за създаване на местен бизнес, включително чрез диверсификация и алтернативни дейности, осигуряващи заетост на местното население и възможности за повишаване на доходите му. Повишаване на производителността и производствения капацитет на МСП на територията на МИГ Белене- Никопол и засилване експортния потенциал на предприятията.

Процедурата за безвъзмездна финансова помощ **се реализира с финансовата подкрепа на Европейския съюз чрез Европейския фонд за регионално развитие.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

***Инвестиционен приоритет 2.2 „Капацитет за растеж на МСП“ от ОПИК 2014-2020***

**2. ДОПУСТИМИ КАНДИДАТИ**

**Малки и средни предприятия от територията на МИГ Белене- Никопол**

Кандидатите трябва да са търговци по смисъла на Търговския закон или Закона за кооперациите.

Кандидатите трябва да отговарят на изискванията за малко или средно предприятие съгласно Закона за малките и средни предприятия.

Кандидатите трябва да имат минимум три приключени финансови години.

Кандидатите трябва да извършват своята дейност на територията на МИГ Белене - Никопол

Не могат да участват в процедурата за подбор на проекти и не могат да получат безвъзмездна финансова помощ кандидати, които попадат в забранителните режими на Регламент (ЕС) № 1407/2013 на Комисията от 18 декември 2013 г.

**3. ДОПУСТИМИ ДЕЙНОСТИ**

**Допустими за финансиране по настоящата процедура са следните видове дейности:**

***1. Подкрепа за общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии. Дейностите трябва да са насочени към:***

- повишаване на производителността; и/или

- ефективното и ефикасно използване на факторите на производство (човешки капитал, природни ресурси и технологии) чрез внедряване на нови технологии/практики/методи/системи за подобряване на ресурсната ефективност и ефикасност в производствения процес; и/или

- подобряване на производствените процеси чрез инвестиции в дълготрайни материални и нематериални активи; и/или

- въвеждане на водещи технологични решения и/или реинженеринг на процеси, вкл. чрез въвеждане на добри практики/технологични методи/технологии/процеси за намаляване консумацията на природни ресурси, безотпадни технологии, оползотворяване на вторични суровини и производствените отпадъци, регенериране и др; и/или

- разширяване на производството чрез добавяне на нови характеристики или подобряване на съществуващите продукти и услуги; и/или

- диверсификация на дейността чрез разнообразяване на портфолиото на предприятията и достъп до пазари.

***2. Подкрепа за специализирани услуги за МСП за развитие и укрепване на управленския капацитет. Дейностите трябва да са насочени към:***

- управление на факторите на производство, с акцент върху изграждането на възможности за възприемане и адаптиране на европейски и международни знания и добри практики; и/или

- разработване, внедряване и сертифициране на системи за управление на качеството, опазване на околната среда, еко маркировка, сигурност на информацията и други съгласно международни, европейски и национални стандарти; и/или

- разработване, трансфер, внедряване и сертифициране на добри производствени практики; и/или

- услуги по реинженеринг на процесите в предприятията**;** и/или

- разработване на стратегии за пазарна реализация, проучвания и трансфер на инструментариум за навлизане на нови пазари и за задоволяване на пазарното търсене и разнообразяване на предлагането; и/или

- инвестиции в ново оборудване и/или специализирани софтуерни приложения, допринасящ/и за изпълнението на някоя от горепосочените дейности.

***3. Подкрепа за растеж на предприятия чрез подобряване на качеството и насърчаване на използването на ИКТ и услуги.* Дейностите трябва да са насочени към:**

- подобряване на качеството на съществуващи процеси, продукти и услуги чрез разработване и въвеждане на базирани на ИКТ системи и приложения, включително „виртуализирани“, „облачни“, „мобилни“: за управление на бизнеса, включително такива за интеграция на различни звена и локации на дадено дружество; и/или

- системи за автоматизирано проектиране, инженерни дейности и производство; и/или

- системи за трансформиране на бизнес и операционни процеси, които водят до повишаване на производителността и конкурентоспособността; и/или

- електронни платформи за бизнес за подобряване на достъпа до чужди пазари.

***Всички дейности, включени в проектното предложение, следва да са пряко свързани с изпълнението на проекта.***

**Конкретната процедура е разработена като схема за минимална помощ съгласно Регламент (ЕС) № 1407/2013 на Комисията от 18-ти декември 2013 г.**

**4. ПЕРИОД ЗА ПРИЕМ И НАЧИН НА ПОДАВАНЕ НА ПРОЕКТНИ ПРЕДЛОЖЕНИЯ**

**1-ви период на прием на проектни предложения:**

Краен срок за подаване на проектни предложения: **до 16:30 часа на 24.09.2018г., включително;**

**2-ри период на прием на проектни предложения:**

Краен срок за подаване на проектни предложения : **до 16:30 часа на 24.06.2019г., включително;**

**3-ти период за прием на проектни предложения : до 16:30 часа на 20.01.2020 г.**

**Място на подаване на проектните предложения:** Подаването на проектно предложение по настоящата процедура се осъществява изцяло по електронен път, чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**5. БЮДЖЕТ НА ПРИЕМА**

Бюджет по процедурата за 1-ви период на прием е: **1 955 830 лева**

Бюджет по процедурата за 2-ри период на прием е: **ще се използват остатъчните средства след приключване на първия прием през 2018 г.**

Бюджет по процедурата за 3-ти период на прием е: **ще се използват остатъчните средства след приключване на втория прием през 2019 г.**

**6. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

**Интензитет на подпомагане:**

**Минималният размер** на безвъзмездната финансова помощ за един проект е не по-малко от 30 000 лева (15 338,76 евро).

**Максимална стойност на проектно предложение:** 391 166 лв.

**Максималният размер** на финансовата помощ, за която може да кандидатства един кандидат, подал проекти в рамките на изпълнение на стратегията за ВОМР не може да надвишава 200 000 евро - 391166 лв.

*Максималният интензитет на безвъзмездната финансова помощ (БФП)* е до 90 % от общата стойност на допустимите разходи по проекта.

**7. ЛИЦА ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лица за контакт: Анелия Димитрова , тел. 0877 66 18 15;

Анита Мариянова, тел. 0878 54 89 63.

е-mail: [migbn@abv.bg](mailto:migbn@abv.bg)

Пълният пакет документи за кандидатстване са публикувани на следните интернет адреси:

* на сайта на Сдружение „МИГ Белене – Никопол“ - <http://www.mig-bn.eu/>;
* на сайта на ОПИК - <http://www.opcompetitiveness.bg>, <www.opic.bg> ;
* на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - <http://www.eufunds.bg>**.**